stanford-oval/wikipedia huggingface dataset:
מריה א׳ בקט
הערות שוליים

↑  Paul E. Sternberg, Sr., Curator. “Paintings By American Women”. The Louise and Alan Sellars Collection of Art by American Women. 1989. Print.
1 2  Volpe, Chris. "Maria A'Becket: Rediscovering an American Original".
1 2 3 4  Christopher Volpe, “Maria J.C. a’Becket: Rediscovering an American Artist,” (Orono: Maine Historical Society, 2010).
1 2  "American Art News, Vol. 3, No. 72". American Art News 3 (72). The Frick Collection: 1-8
| --- | --- |
בקרת זהויות :  LCCN: no2022109616  VIAF: 4166774090431691449   WorldCat (עם VIAF): 4166774090431691449 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה א׳ בקט".
נוף, 1890
נוף ימי
מכון דורות

| --- | --- |

לוגו מכון דורות
 מדינה:  ישראל 
 מטה הארגון:  הרצל 65, בני ברק
 מייסדים:  הרב ציון כהן הרב אהרון בוטבול הרב איתי יוסף כהן דוד חי שמש בן ציון שמואל הודיה מילכא עטייה אור יהודה קלמנוביץ יואב שרעבי
 יושב ראש:  איתי יוסף כהן 
 תקופת הפעילות:  2017–הווה (כ־8 שנים) 
 machon-dorot.org.il
 קואורדינטות:  32°05′35″N 34°50′07″E﻿ / ﻿32.093066863403°N 34.835328671144°E﻿ / 32.093066863403; 34.835328671144
 he
 
מכון דורות - המרכז לפוריות רפואה והלכה משלב בין ההלכה היהודית לרפואה המודרנית, בעיקר בתחומי הפוריות, הגינקולוגיה והבית היהודי, ועוסק בהענקת ייעוץ רפואי, סיוע כלכלי, והכוונה הלכתית למעוכבי פריון, על פי פסקי רבני עדות המזרח ובראשם הרב עובדיה יוסף, ובשיתוף המרכזים הרפואיים הדסה עין כרם והר הצופים בירושלים ובית ההוראה ״יביע אומר״.
הרב ציון כהן בכנס מכון דורות
הרב יצחק יוסף בכנס מכון דורות
הרב אהרון בוטבול בכנס מכון דורות
היסטוריה ופעילות בהווה

מכון 'דורות' הוקם על ידי הרב ציון כהן רב העיר אור יהודה שחווה בעצמו את קשיי העקרות לאחר נישואיו, והוא עוסק בסיוע והכוונה לזוגות חשוכי ילדים הנתקלים בבעיות פוריות. בראשות המכון עומד בנו, הרב איתי יוסף כהן.
המכון הוקם בשיתוף המרכזים הרפואיים הדסה אשר העמידו לרשות המכון את בכירי הרופאים במחלקות הפוריות וההפריה חוץ גופית. כמו כן, מקיים המכון קשרים הדוקים עם שאר בתי החולים בישראל.
המכון הקים מערך של נשים שהוכשרו לשם תמיכה רגשית ונותנות מענה ואוזן קשבת לנשים העוברות תהליכים לא פשוטים אלה. מרביתם אף עברו בעצמם טיפולי פוריות קשים, וכך הם מבינות טוב יותר את העניין, ויכולות יותר להשתתף עם הפונות. המכון גם מסייע כלכלית לזוג אשר נתקל בקשיים כלכליים, אם בגלל שמלכתחילה אין כל או בגלל שעליהם לעבור טיפול רפואי יקר שלא נכלל בסל.
המכון הוקם בעקבות חוסר במתן מענה הלכתי ראוי בנושא פוריות לפי פסקי עדות המזרח, ולאחר פנייתו של פרופסור אלכס סימון מנהל יחידת ivf בהדסה עין כרם אל הרב ציון כהן, להקים גוף שיספק מענה הלכתי ברפואה המודרנית. רב המכון הוא הרב אהרון בוטבול, שמתייעץ רבות עם הרב יצחק יוסף.
המכון קיבל את הסכמותיהם וברכתם של הרב יצחק יוסף, הרב שלמה משה עמאר, הרב שלום כהן, הרב בקשי דורון, הרב שמעון בעדני, הרב משה מאיה, הרב ראובן אלבז, הרב זמיר כהן, הרב אברהם יוסף, הרב שלמה בן שמעון, הרב ניסים בן שמעון והרב יגאל כהן.
על פי נתוני המכון מתקבלות מדי שנה אלפי פניות. הייעוץ ניתן לפונים ללא תשלום.
כנסים

המכון מקיים כנסי רפואה והלכה, וקורסים לרבני ומורה הוראה על מנת שאלו יוכלו להצטרף לצוות הרבנים ולתת מענה לפניות בתחומי גינקולוגיה, פריון, הריון, לידה וגנטיקה.
בכנס היסוד ויום עיון לרפואה והלכה שערך מכון 'דורות' בשיתוף המרכז הרפואי הדסה בירושלים שהתקיים במרכז הרפואי 'הדסה עין כרם', השתתפו רבנים דיינים ומורי הוראה.
כנסים מעין אלו מתקיימים תדיר ושותפים בהם מאות רבנים לצד מומחי רפואה.
באפריל 2023 התעוררה מחאה ציבורית על כנס שארגן המכון בנושא רפואת נשים, משום שלא נמנתה ולו אשה אחת מבין כל הדוברים בו. לאור המחאה הסירה קופת חולים כללית את חסותה לכנס וכל הרופאים ביטלו את השתתפותם.
פרסומי המכון

בדיקות וטיפולי פריון הלכה למעשה - יצא בשנת 2018 על ידי ראש המכון הרב איתי כהן. חוברת הדרכה מעשית עם 44 עמודים, הכוללת נידונחם שונים בענייני פוריות כגון בדיקות וטיפולי גינקולוגיה, בדיקות וטיפולים רפואיים, בדיקת רופא סטנדרטית, ואולטרה סאונד.
קובץ הלכה ורפואה - פוריות הריון ולידה - תשובות ופסקים - יצא בשנת 2019 על ידי המכון בכנס השנתי. בספר תשובות ובירורי הלכה בנושא טיפולי הפוריות בעידן המודרני.
קובץ הלכה ורפואה - פוריות הריון, לידה ואישות - תשובות ופסקים'  - יצא בשנת 2022, על ידי המכון, בכנס השנתי. בספר תשובות ובירורי הלכה בנושא טיפולי הפוריות בעידן המודרני.
הערות שוליים

1 2  "לפעמים שאלה הלכתית קובעת האם לזוג יהיה ילד או לא", כתבה על המכון בערוץ 20
1 2  כנס יסוד למכון 'דורות', בשיתוף 'הדסה', באתר לדעת
↑  הראשון לציון: "תשלחו אלי זוגות שחוששים מטיפולים אשכנע אותם", באתר כיכר השבת
↑  הראש"ל VS האחדות: הספרדים בזכות עצמם, י"ג שבט תשע"ט, באתר בחדרי חרדים
1 2  ראשי “מכון דורות” בביקור מרגש אצל זקן הראשונים לציון, באתר לדעת
↑  הגר"י יוסף: "לא כל דבר אחדות; הספרדים בפני עצמם",י"ג שבט תשע"ט, באתר כיכר השבת
↑  עיתון קול העיר, א' באדר תשע"ט, באתר קו עיתונות בני ברק
↑  בני ברק: הנחה בארנונה לחשוכי ילדים, באתר קול הזמן
↑  כנס יסוד למכון דורות, עיתון משפחה
↑  רבנים ומורי הוראה השתתפו בכנס למען חשוכי ילדים, עיתון שחרית
↑  רבנים ומורי הוראה השתתפו בכנס למען חשוכי ילדים, באתר אקטואליק
↑  דורות ישרים מבורכים, עיתון בקהילה
↑  מאות רבנים ומורי הוראה לצד מומחי רופאה השתתפו בכינוס ההלכה שקיים מכון דורות, עיתון המבשר
↑  דורות - כינוס רפואה והלכה בשיתוף המרכז הרפואי הדסה, עיתון משפחה
↑  הראשון לציון הגר"י יוסף: מכון דורות היחיד שהולך לפי פסקי מרן אבא זצוק"ל, עיתון מיום ליום
↑  לאחר הפרסום בחדשות 13: כללית חזרה בה ממימון כנס המדיר נשים, באתר חדשות 13, 17 באפריל 2023
| --- | --- |
בקרת זהויות :  VIAF: 13173302319838400433   WorldCat (עם VIAF): 13173302319838400433 
כנס מכון דורות
חוק הסמכויות הכלכליות לשעת חירום בינלאומית

| --- | --- |

 פרטי החוק
 מדינה:  ארצות הברית ארצות הברית
 גוף מחוקק:  הקונגרס ה-95 של ארצות הברית
 שטחים שעליהם חל החוק:  ארצות הברית 
 רקע לחקיקה:  ביקורת על חוק הסחר עם האויב (Trading with the Enemy Act - TWEA) משנת 1917
 מטרת החוק:  מסדיר את סמכויות הנשיא בעת מלחמה או מצב חירום לאומי
 מאפשר:  לנשיא להתמודד עם איומים חריגים ומיוחדים על הביטחון הלאומי, מדיניות החוץ או הכלכלה של ארצות הברית באמצעות הטלת סנקציות כלכליות, הקפאת נכסים והגבלת סחר.
 תאריך הצגה:  28 באוקטובר 1977
 תאריך תחולה:  28 בדצמבר 1977
 
חוק הסמכויות הכלכליות לשעת חירום בינלאומית (באנגלית: International Emergency Economic Powers Act - IEEPA) הוא חוק פדרלי בארצות הברית, שנחקק בשנת 1977, המעניק לנשיא ארצות הברית סמכויות נרחבות להסדרת עסקאות כלכליות בינלאומיות בתגובה למצבי חירום לאומיים הנובעים מאיומים זרים. חוק זה מאפשר לנשיא להתמודד עם איומים חריגים ומיוחדים על הביטחון הלאומי, מדיניות החוץ או הכלכלה של ארצות הברית באמצעות הטלת סנקציות כלכליות, הקפאת נכסים והגבלת סחר.
לפני חקיקת IEEPA, הנשיאים השתמשו בחוק הסחר עם האויב (Trading with the Enemy Act - TWEA) משנת 1917, שהעניק סמכויות כלכליות נרחבות במהלך מלחמות. עם זאת, השימוש ב-TWEA בתקופות שלום עורר ביקורת, במיוחד במהלך ממשל ניקסון, שהשתמש בו כדי להטיל פיקוח על מטבע חוץ. כדי להתמודד עם הביקורת וליצור מסגרת חוקית ברורה לשימוש בסמכויות כלכליות בשעת חירום, הקונגרס חקק את IEEPA, המאפשר לנשיא להכריז על מצב חירום לאומי בתגובה לאיומים חיצוניים, ולהשתמש בסמכויות כלכליות בהתאם.
מבנה החוק > פרק I: הכרזת מצב חירום לאומי

הנשיא חייב להכריז על מצב חירום לאומי כדי להפעיל את סמכויותיו תחת IEEPA. הכרזה זו מתבצעת באמצעות צו נשיאותי, שבו מוגדר האיום החריג והמיוחד שמקורו מחוץ לארצות הברית ומהווה סכנה לביטחון הלאומי, למדיניות החוץ או לכלכלה. הסמכויות המוענקות לנשיא מוגבלות לטיפול באיומים שהוגדרו בהכרזה. כל איום חדש דורש הכרזה נפרדת על מצב חירום לאומי.
מבנה החוק > פרק II: היקף הסמכות

במסגרת IEEPA, הנשיא רשאי לחקור, להסדיר או לאסור מגוון פעילויות כלכליות, במסגרת IEEPA, הנשיא רשאי לחקור, להסדיר או לאסור מגוון פעילויות כלכליות, כולל:
עסקאות במטבע חוץ
העברות אשראי או תשלומים בין מוסדות פיננסיים
ייבוא או ייצוא של מטבע או ניירות ערך
רכישה, החזקה או סחר בנכסים שבהם יש לישות זרה עניין
עסקאות במטבע חוץ
העברות אשראי או תשלומים בין מוסדות פיננסיים
ייבוא או ייצוא של מטבע או ניירות ערך
רכישה, החזקה או סחר בנכסים שבהם יש לישות זרה עניין
מבנה החוק > פרק III: התייעצות ודיווח

IEEPA מחייב את הנשיא להתייעץ עם הקונגרס לפני הפעלת סמכויות אלו, ככל שניתן. בנוסף, הנשיא חייב לספק לקונגרס דוחות מפורטים, המתארים את הפעולות שננקטו והנימוקים להן.
מבנה החוק > פרק IV: עונשים ואי ציות

הפרת הוראות החוק עלולה להוביל לעונשים אזרחיים ופליליים משמעותיים, בהתאם לחומרת ההפרה:
עונשים אזרחיים: על פי סעיף 206 של IEEPA, ניתן להטיל קנס אזרחי על כל אדם המפר, מנסה להפר, קושר להפר או גורם להפרה של כל תקנה, הוראה, הנחיה, צו, רישיון או איסור שהוצאו תחת החוק. הקנס האזרחי המרבי עשוי להגיע לסכום הגבוה מבין 368,136 דולר או פי שניים מסכום העסקה שהיוותה את בסיס ההפרה.
עונשים פליליים: מי שמבצע ביודעין הפרה, מנסה ביודעין להפר, קושר ביודעין להפר או מסייע בביצוע הפרה של כל תקנה, הוראה, הנחיה, צו, רישיון או איסור שהוצאו תחת החוק, עשוי, עם הרשעתו, להיות נתון לקנס של עד 1,000,000 דולר. אם מדובר באדם פרטי, הוא עשוי לעמוד בפני עונש מאסר של עד 20 שנים, או שניהם יחד.
מבנה החוק > פרק V: פיקוח

החוק כולל מנגנוני פיקוח ומגבלות שנועדו להבטיח שהסמכויות הללו יופעלו באופן מבוקר ובהתאם לעקרונות הדמוקרטיים. להלן פירוט המגבלות והפיקוח המובנים ב-IEEPA:
פיקוח פרלמנטרי: הנשיא מחויב לדווח לקונגרס על הפעולות שננקטו במסגרת IEEPA, כולל הנימוקים להן וההשפעה שלהן על הביטחון הלאומי והכלכלה. דיווחים אלו מאפשרים לקונגרס לפקח על השימוש בסמכויות ולהבטיח שהן מופעלות בהתאם לאינטרסים הלאומיים.
ביקורת שיפוטית: בתי המשפט הפדרליים רשאים לבחון את חוקיות הפעולות שננקטו תחת IEEPA, לוודא שהן תואמות את החוקה והחוקים הפדרליים. מנגנון זה מבטיח שהסמכויות לא ינוצלו לרעה ושזכויות האזרחים יישמרו.
OFAC

המשרד לבקרה על נכסים זרים (OFAC) הוא סוכנות מודיעין ואכיפה פיננסית של מחלקת האוצר של ארצות הברית, הפועלת תחתהמשרד לטרור ומודיעין פיננסי. תפקידה העיקרי של הסוכנות הוא לנהל ולהפעיל סנקציות כלכליות ומסחריות כנגד מדינות, ישויות או אנשים שהממשלה האמריקאית מגדירה כמעורבים בפעילויות המאיימות על הביטחון הלאומי, הכלכלה או מדיניות החוץ של ארצות הברית. הסוכנות פועלת מתוקף סמכויות הנשיא בחוק הסמכויות הכלכליות לשעת חירום בינלאומית.
ראו גם

חוק הפטריוט
צו נשיאותי (ארצות הברית)
הערות שוליים

↑  50 USC Ch. 35: INTERNATIONAL EMERGENCY ECONOMIC POWERS, uscode.house.gov
↑  S. Rept. 110-82 - INTERNATIONAL EMERGENCY ECONOMIC POWERS ACT, www.congress.gov
↑  50 U.S. Code Chapter 35 - INTERNATIONAL EMERGENCY ECONOMIC POWERS, LII / Legal Information Institute (באנגלית)
| --- | --- |
בקרת זהויות :  LCCN: no2007134784  VIAF: 184961943   WorldCat (עם VIAF): 184961943
קרמס (מחוז)

| --- | --- |

 מדינה:  אוסטריה אוסטריה
 מדינה:  אוסטריה תחתית אוסטריה תחתית
 מושל:  Günter Stöger
 שטח:  923.95 קמ"ר
 אוכלוסייה:  ‏
  ‑ במחוז:  56,596 (1 בינואר 2019)
 קואורדינטות:  48°27′00″N 15°34′01″E﻿ / ﻿48.45°N 15.567°E﻿ / 48.45; 15.567 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
קרמס (בגרמנית: Krems) הוא מחוז במדינת אוסטריה תחתית שבאוסטריה.
במחוז 30 ערים ועיירות:
| 0 | 1 | 2 |
| --- | --- | --- |
|  אגסבאך  אלברכטסברג אן דר גרוסן קרמס  ברגרן אים דונקלשטיינרוולד  גדרסדורף  גפל  גרפנג  דירנשטיין  דרוס  הדרסדורף-קמרן  ויינצירל אם וולדה |  וייסנקירכן אין דר ואכאו  זנפטנברג  יידהוף  ליכטנאו אים וולדפירטל  לנגנלויס  לנגנפלד  מאוטרן על הדנובה  מילדורף  מריה לאך אם יאוארלינג  סנקט לאונרד אם הורנרוולד |  פאודורף  פורט ביי גטווייג  קרומאו אם קאמפ  רוסטץ-ארנסדורף  רורנדורף ביי קרמס  רשטנפלד  שטרס אים שטרסרטלה  שטרצינג  שנברג אם קמפ  שפיץ |
האלווין 2: הנקמה

| --- | --- |

 מבוסס על:  דמויות מאת ג'ון קרפנטר ודברה היל
 בימוי:  דייוויד גורדון גרין 
 הופק בידי:  ג'ייסון בלאם מאלק אקאד ביל בלוק
 תסריט:  סקוט טימס דני מקברייד דייוויד גורדון גרין
 עריכה:  טימותי אלוורסון 
 שחקנים ראשיים:  ג'יימי לי קרטיס ג'ודי גריר אנדי מאטיצ'ק ניק קאסל ג'יימס ג'וד קורטני אנתוני מייקל הול קייל ריצ'רדס רוברט לונגסטריט ננסי סטיבנס צ'ארלס סייפרס
 מוזיקה:  ג'ון וקודי קרפנטר דניאל דייוויס
 צילום:  מייקל סימונדס
 מדינה:  ארצות הברית 
 חברת הפקה:  בלאמהאוס הפקות Miramax Trancas International Films Rough House Pictures
 חברה מפיצה:  סרטי יוניברסל
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 15 באוקטובר 2021
 משך הקרנה:  105 דק' 
 שפת הסרט:  אנגלית 
 סוגה:  סלאשר אימה דרמה
 מקום התרחשות:  אילינוי 
 תקופת התרחשות:  ליל כל הקדושים 
 הכנסות באתר מוג'ו:   untitledblumhouse20b
 סרט קודם:  האלווין
 סרט הבא:  האלווין: הסוף 
 סרטים בסדרה:  ליל המסכות
 www.halloweenmovie.com
 דף הסרט ב־IMDb
 
"האלווין 2: הנקמה" (באנגלית: Halloween Kills) הוא סרט סלאשר אמריקאי, שמבוים על ידי הבמאי דייוויד גורדון גרין ונכתב על ידי גרין, דני מקברייד וסקוט טיימס. הסרט מהווה המשך ישיר לסרט "האלווין" שעלה לאקרנים בשנת 2018 ואת פרקו ה-12 בסדרת סרטי "ליל המסכות". בסרט מככבים ג'יימי לי קרטיס, ששבה לגלם את דמותה של לורי סטרוד וניק קאסל וג'יימס ג'וד קורטני ששבים לגלם את דמותו של מייקל מאיירס. ג'ודי גריר, אנדי מאטיצ'ק, קייל ריצ'רדס, ננסי סטיבנס וצ'ארלס סייפרס שבים גם הם לגלם את דמויותיהם מהסרט הקודם ומהסרט המקורי משנת 1978, ואליהם מצטרפים אנתוני מייקל הול ורוברט לונגסטריט. הסרט מופק על ידי ג'ייסון בלאם, לצדם של מאלק אקאד וביל בלוק.
הסרט עלה לאקרנים בארצות הברית ב-15 באוקטובר 2021 תחת הפצתה של "סרטי יוניברסל". סרט ההמשך שיסגור את הטרילוגיה, "האלווין: הסוף", עלה לאקרנים ב-14 באוקטובר 2022.
עלילה

ב-31 באוקטובר 1978, סגן פרנק הוקינס יורה בטעות בחברו לצוותת פיט מקייב למוות בזמן שהוא מנסה להציל אותו ממייקל מאיירס ולאחר מכן מייקל נתפס על ידי המשטרה. ארבעים שנה מאוחר יותר, ב-31 באוקטובר 2018, לאחר שנדקר והושאר למות על ידי ד"ר רנביר סארטיין, הוקינס נמצא על ידי קמרון עילם, שמזעיק אמבולנס. הוקינס מתחרט שאפשר למייקל לחיות ונשבע להרוג אותו.
בינתיים, טומי דויל חוגג את יום השנה ה-40 למאסרו של מייקל יחד עם הניצולים מריון צ'יימברס, לינדזי וואלאס ואביו של קמרון, לוני עילם, לאחר שכל אחד מהם שרד מפגש עם מייקל ב-1978. לורי, בתה קארן ונכדתה אליסון נלקחות לבית החולים האדונפילד, שם עוברת לורי ניתוח חירום. בזמן הזה כוחות רבים של צוותי כיבוי נשלחים לביתה של לורי, על מנת לכבות את השריפה בביתה. במהלך כיבוי השריפה מתגלה כי מייקל הצליח לשרוד ולאחר מכן מייקל רוצח את כל צוותי הכיבוי. לקארן מודיעים שמייקל עדיין בחיים ומונעת את המידע הזה מלורי כדי לאפשר לה להתאושש. אליסון משלימה עם קמרון, החבר לשעבר שלה, והיא מצטרפת לאספסוף של טומי כדי לנקום את מות אביה. מייקל תוקף את השכנים של לורי, תחילה הורג את הבעל בדקירותיו למוות, ואז משפד את גרונה של האישה בצינור פלואורסצנט. לאחר מכן הוא מתחיל ללכת חזרה להדונפילד.
טומי, מריון, לינדזי ולוני יחד עם זוג בשם ונסה ומרקוס שעובדים בבית החולים לומדים על מסע הרצח של מייקל, וונסה כביכול נתקלת במייקל במכוניתה, אך הנהג בורח יחד עם האוטו. טומי יוצר אספסוף של תושבי האדונפילד נקמניים כדי לצוד ולהרוג את מייקל. לורי והוקינס מתעוררים שניהם באותו חדר ונזכרים במערכת היחסים הקודמת שלהם.
בעודם מזהירים את קהילת האדונפילד להישאר בתוך בתיהם, מריון, ונסה ובעלה מרקוס נהרגים על ידי מייקל. לינדזי בורחת ונמצאת בחיים על ידי טומי, לוני, אליסון וקמרון. הקבוצה מתווה את דרכו של מייקל ואת מיקומם של קורבנותיו ומסיקים שהוא הולך לעבר בית ילדותו. טומי לוקח את לינדזי לבית החולים ומתאחד עם השריף לשעבר בהדונפילד ליי ברקט, שבתו אנני נהרגה ב-1978, ומודיע ללורי על הישרדותו של מייקל. ברחבי העיר, מייקל רוצח את הבעלים הנוכחיים של ביתו כאשר לורי מתכוננת לעזוב את בית החולים.
לאנס טיבולי, אסיר נמלט מבית החולים הפסיכיאטרי סמית'ס גרוב ונהג מכוניתה של ונסה, שנמלט לצד מייקל כשהאוטובוס שלהם התרסק, מגיע ומזוהה בתור מייקל בבית החולים. ההמון של טומי רודף אחריו דרך בית החולים לפני שקארן מבינה שהוא לא מייקל. למרות ניסיונותיה להרגיע את ההמון ולעזור ללאנס, הוא קופץ מחלון אל מותו. לורי דוחקת בקרן לעבוד עם טומי וברקט כדי לצוד את מייקל. באותו הזמן, לוני נכנס לבד לביתו הקודם של מייקל ונהרג. אליסון וקמרון ממהרים פנימה ומוצאים את גופתו לפני שהותקפו על ידי מייקל, שרצח את קמרון.
בעוד מייקל מתכונן להרוג את אליסון, קארן מופיעה ודוקרת אותו בגבו עם קלשון, גונבת את המסכה שלו ומתגרה בו ללכת בעקבותיה. בסצנה זו אנו יכולים לשמוע את מייקל מדבר בפעם הראשונה מאז הרצח הראשון שלו, אומר "תחזירי את זה" לקארן. היא מובילה את מייקל אל האספסוף של טומי, אשר רוחשים, תוקפים, ולכאורה הורגים אותו. כאשר ההמון מתפזר, מייקל מעיר וטובח את כל ההמון, כולל טומי וברקט. בחזרה לבית מאיירס, קארן רואה חזון של מייקל צעיר בחדר השינה הישן של ג'ודית מאיירס ועולה למעלה ומביטה מהחלון, אך מייקל מגיח מאחור ודוקר את קארן למוות.
צוות השחקנים והדמויות

ג'יימי לי קרטיס – לורי סטרוד, הניצולה היחידה ממסע הרציחות של מייקל מאיירס בשנת 1978, שכעת סובלת מהפרעת דחק פוסט-טראומטית. אמה של קארן וסבתה של אליסון.
ג'יימס ג'וד קורטני וניק קאסל – מייקל מאיירס , רוצח המונים העוטה מסכה ששם לו למטרה בעיקר שמרטפיות צעירות במהלך ליל כל הקדושים במהלך אירועי שנת 1978.
איירון ארמסטרונג – מייקל מאיירס בצעירותו, המופיע בפלאשבקים משנת 1978.
ג'ודי גריר – קארן נלסון, בתה של לורי ואמה של אליסון.
אנדי מאטיצ'ק – אליסון נלסון, בתה של קארן ונכדתה של לורי.
אנתוני מייקל הול – טומי דויל, חברה של לינדזי ואחד מהילדים שעליהם לורי שמרטפה באירועי שנת 1978.
קייל ריצ'רדס – לינדזי וואלאס, חברתו של טומי ואחת מהילדים שעליהם לורי שמרטפה באירועי שנת 1978.
רוברט לונגסטריט – לוני אלם , אביו של קמרון, שהציק לטומי דויל בילדותם.
טריסטיאן אגרלינג – לוני אלם, בצעירותו.
ננסי סטיבנס – מריון צ'יימברס, אחות ויד ימינו לשעבר של ד"ר סאם לומיס.
צ'ארלס סייפרס – לי ברקט, השריף לשעבר של הדונפילד, שאיבד את בתו במהלך מסע הרציחות משנת 1978, שלאחר מכן רדף אחרי מייקל לצדו של ד"ר סאם לומיס.
דילן ארנולד – קמרון אלם, בן-זוגה לשעבר של אליסון ובנו של לוני.
עומר דורסי – שריף בארקר, השריף הנוכחי של הדונפילד.
ג'יברייל נאטמבו – ג'וליאן מוריסי, ילד צעיר שנמלט ממסע הרציחות של מייקל באירועי הסרט הקודם.
בריאן פ. דורקין – סגן גרהאם, אחד מסגניו של שריף בארקר.
כרמלה מקניל – ונסה, אחות העובדת בבית החולים "הדונפילד ממוריאל".
מייקל סמולווד – מרקוס, רופא העובד בבית החולים "הדונפילד ממוריאל".
ראיין לואיס – סגן סאליבן, אחד מסגניו של שריף בארקר.
סאלם קולינס – כריסטי
ג'יזל וויט – מינדי
ג'יי גאבן ווילד – דניס
דיווה טיילר – סונדרה
מייק דופרי – וונטרילוקוויסט
ג'ון פלנגן – פרמדיק
הפקה > פיתוח

ביוני 2018, מקברייד אישר שהוא וגרין התכוונו תחילה לצלם שני סרטים בסדרה בשיטת גב-אל-גב, אך החליטו שלא לעשות זאת ולחכות קודם כל לתגובות הראשוניות לסרט הראשון:
עמדנו לצלם את שני הסרטים בשיטת 'גב-אל-גב' ואז אמרנו, "טוב, בואו לא נקדים את המאוחר, זה יכול לצאת לאקרנים, וכולם ישנאו אותנו, ואז לא נעבוד שוב על סדרת הסרטים, אז בואו לא נשב שנה שלמה בזמן שאנחנו מחכים לסרט נוסף שיצא שאנחנו יודעים שאנשים לא יאהבו". אז, נקטנו בגישה של "בואו נלמד מזה, נראה מה עובד, ומה לא". אבל בהחלט יש לנו מושג לאן נלך [עם] הקו הזה של העלילה, ואני מקווה שיהיה לנו סיכוי לעשות את זה".
בספטמבר 2018, המפיק ג'ייסון בלאם אישר שצוות ההפקה יפיק סרט המשך אם הסרט יצליח בקופות. באוקטובר 2018, שבוע לאחר יציאת הסרט הראשון לאקרנים, מקברייד אישר שסרט המשך נמצא בשלבי קדם הפקה.
בפברואר 2019 התסריטאי סקוט טימס ניהל משא ומתן על כתיבת התסריט, לאחר ששיתף פעולה עם חברת "בלמהאוס הפקות" בכמה פרויקטים קודמים שנמצאים בפיתוח. טימס כתב גם תיקונים לעלילת הסרט לפני המשא ומתן. בלום, מאלק אקאד וביל בלוק ישובו להפיק, בעוד שג'יימי לי קרטיס, ג'ודי גריר ואנדי מאטיצ'ק התעתדו לשוב לגלם את דמויותיהן מהסרט הראשון.
הפקה > קדם הפקה

ביוני 2019 דווח כי סרט המשך ל"האלווין" יתחיל את צילומיו בספטמבר 2019, כשגרין יחזור לכתוב את התסריט ולביים את הסרט, וקרטיס, גריר ומאטיצ'ק שבות לגלם את הדמויות אותן הן גילמו בסרט משנת 2018. ב-19 ביולי 2019, "סרטי יוניברסל" חשפו את שמות שני סרטי ההמשך שהוכרזו ואת תאריכי עלייתם לאקרנים: "האלווין 2", שהתעתד לעלות לאקרנים ב-16 באוקטובר 2020, ו-"Halloween Ends", שהתעתד לעלות לאקרנים ב-15 באוקטובר 2021. על פי הדיווחים, אושר שגרין יביים את שני הסרטים ויכתב יחד עם מקברייד את התסריטים, ואילו קרטיס תשוב לגלם את דמותה של לורי סטרוד בשני סרטי ההמשך. בנוסף, אושר שסקוט טימס יהיה שותף לכתיבת התסריט של "האלווין 2", ואושר שהתסריטאים פול בראד לוגן וכריס ברניר יהיו שותפים לכתיבת התסריט עבור הסרט ההמשך "Halloween Ends".
הליהוק לסרטי ההמשך הוכרז בסוף אוגוסט 2019.
הפקה > ליהוק

ב-26 ביולי 2019, אושר כי ניק קאסל יחזור לשני סרטי ההמשך של "האלווין" עבור כמה סצנות בדמותו של מייקל מאיירס, יחד עם ג'יימס ג'וד קורטני, שמגלם את מאיירס לאורך רוב עלילת הטרילוגיה. ב-26 באוגוסט 2019, הוכרז כי אנתוני מייקל הול לוהק לדמותו של טומי דויל, דמות שגולמה על ידי בריאן אנדרוס בסרט המקורי. לפול ראד, שגילם את דמותו של דויל ב"ליל המסכות: הקללה של מייקל מאיירס", הוצע לשוב לגלם את דמותו, אך הוא סירב בשל התחייבויותיו הקודמות לצילומי הסרט "מכסחי השדים: החיים שאחרי".
ב-30 באוגוסט 2019, הוכרז כי קייל ריצ'רדס תשוב לגלם את דמותה של לינדזי וואלאס מהסרט המקורי. באוגוסט 2019, פורסמו שמועות על כך שצ'ארלס סייפרס ישוב לגלם את דמותו של שריף לי ברקט מהסרט המקורי ו"ליל המסכות II", ובאוקטובר, אושר רשמית שסייפרס לוהק לסרט. ב-5 בספטמבר 2019 דווח כי רוברט לונגסטריט ישוב לגלם את דמותו של לוני אלם, דמות נוספת מהסרט המקורי. ב-27 בספטמבר 2019, דווח שננסי סטיבנס, שגילמה את האחות מריון צ'יימברס בסרט המקורי ובהמשכיו "ליל המסכות II" ו"ליל המסכות: 20 שנה אחרי", תשוב לגלם את דמותה של מריון צ'יימברס.
ג'יברייל נאטמבו עתיד לשוב לגלם את דמותו של ג'וליאן מהסרט הקודם; ואילו ויקטוריה פייג' ווטקינס ובריאן פ. דורקין לוהקו לצוות השחקנים.
הפקה > צילומים

ב-19 ביולי 2019, דובר חברת בלאמהאוס הפקות אישר כי צילומי הסרט וסרט ההמשך יתחילו בווילמינגטון, קרוליינה הצפונית, ויצולמו בשיטת גב-אל-גב. צילומי הסרט החלו ב-16 בספטמבר 2019.
על פי היתר מיוחד שהפקת הסרט קיבלה מהעיר, תיכלל בסרט סצנה הכוללת מגישי חדשות שידווחו על אירועי הסרט משנת 2018. הצילומים בווילמינגטון כללו בין היתר זירת תאונות דרכים וסצנות ירי מדומות.
צילומים נוספים התקיימו ב-16 באוקטובר 2019.
צילומי הסרט הסתיימו ב-3 בנובמבר 2019.
שיווק

הטיזר טריילר הראשון עבור הסרט הופץ ב-8 ביולי 2020.
במרץ 2020, המפיק ג'ייסון בלאם הביע את התלהבותו מהסרט באומרו: "הרגע צפיתי ב'האלווין 2'. זה היה כל כך טוב. כל כך טוב. זה אינטנסיבי. זה ענק. זה באמת מרגיש ממש גדול."
הפצה

במקור, הסרט התעתד לעלות לאקרנים ב-16 באוקטובר 2020, אך בעקבות התפרצות מגפת הקורונה, הוחלט ביולי 2020 לדחות את עליית הסרט לאקרנים ל-15 באוקטובר 2021, כשנה אחרי התאריך המקורי.
סרט המשך

ביולי 2019, אושרה הפקת סרט ההמשך "האלווין: הסוף", שעלה לאקרנים ב-14 באוקטובר 2022.
סיירת (יחידה צבאית)

סיירת היא יחידה צבאית הנמנית עם הכוחות המיוחדים ואשר ללוחמים בה הכשרה עמוקה בסיור ומיומנות ב: סיור, איסוף מודיעין קרבי, ניווט רגלי ורכוב, ביצוע תצפיות מגוונות בהתאם לתוואי השטח, לחימה בטרור, הכוונה והובלת הכוחות הלוחמים.
בצה"ל

בחיל הרגלים, בכל חטיבה קיים גדוד סיור (גדס"ר) ובו פלוגת סיור (פלס"ר) שנחשבת לסיירת החטיבה עצמה. בשנים האחרונות חודשו חלק מהסיירות בחיל הרגלים. בחטיבת כפיר הוקמה סיירת חרוב החדשה שמבצעת פעילות לוט"ר ולש"ב מובחרת ביהודה, שומרון ועזה. בסוף 2020, גדודי הסיור של חטיבות חי"ר בצה"ל (חטיבת צנחנים, חטיבת גולני, חטיבת גבעתי, חטיבת נח"ל וחטיבת כפיר) עברו שינוי דרסטי במבנה שלהם ושמם שונה ל"סיירת צנחנים", "סיירת גולני", "סיירת גבעתי" ו"סיירת נח"ל" (שמות שבעבר יוחדו לפלס"ר בלבד) בהתאמה. בחיל השריון, בחטיבות 7 ו-401 היו קיימות פלוגות סיור, המוכרות כפלס"ר שריון, עד לסגירתן ב-2021 והחלפתן בפלוגות חשיפה-תקיפה.
בחיל האיסוף הקרבי הלוחמים מבצעים פעולות סיור, מפאת תפקידו המקצועי הייעודי של החיל באיסוף מודיעין קרבי. שני סוגי הלוחמים בחיל מכוונים לשני סוגי איסוף מודיעין בתצורה של סיירת: הלוחמים הייעודיים, שתפקידם לעסוק בפעילות מודיעין קרבי המכוונת לפתרון בעיה ספציפית בתחום הביטחון השוטף, ולוחמי יחמ"מ, שתפקידם איסוף מודיעין קרבי לצורך בניית בנק מטרות ומודיעין אופרטיבי עבור כלל צה"ל. שני סוגי הלוחמים יכולים לעבוד בתצורת סיירת בבט"ש ובמתאר אופרטיבי, אך מוקד העיסוק מותאם לגזרה ולהגדרת הלוחם כייעודי או כלוחם יחמ"מ.
בחיל ההנדסה הקרבית, בכל גדוד קיימת מחלקת סיור (מחס"ר), שבנויה ופועלת על אותה צורה כמו הפלס"ר אך באופן של צוותים. בנוסף, ביהל"ם, יחידת העילית ההנדסית של החיל, קיימת סיירת יעל המתמחה בסיור, איסוף מודיעין קרבי, חבלה התקפית וקומנדו הנדסי.
סיירת מרכזית ומפורסמת בצה"ל היא סיירת מטכ"ל, יחידת הסיור והקומנדו של אגף המודיעין.
בעבר פעלו סיירות פיקודיות:
סיירת אגוז תחת פיקוד הצפון. פעלה מ-1956 עד 1957 ומ-1964 עד 1973 (רשמית פורקה ב-1974). בשנת 1995 הוקמה מחדש כיחידת אגוז ופעילה עד ימינו.
סיירת חרוב תחת פיקוד המרכז. פעלה מ-1967 עד 1973.
סיירת שקד תחת פיקוד הדרום. פעלה מ-1955 עד 1974 ומ-1980 עד 1983.
בעקבות סיירת מטכ"ל, בסלנג הישראלי, המונח "סיירות" נהפך לכינוי לכל היחידות המובחרות, גם לאלה המיועדות לפעולות קומנדו. בעקבות זאת, יום מיונים ליחידות מובחרות במסגרת תהליך המיון והגיוס לצה"ל נקרא "יום סיירות", אף שהוא משמש גם יחידות שאינן סיירות.
בחיל הים - המונח סיירת מתייחס ליחידות סיור המרכיבות את פלגות הבט"ש.
ראו גם

כוחות מיוחדים
יחידות מובחרות בצה"ל
הערות שוליים

↑   הגדס"ר הופך לסיירת. כך זה הולך לקרות, באתר צה"ל, 19 בנובמבר 2020
| --- | --- |
בקרת זהויות :  NKC: ph380399 
ערך זה הוא קצרמרבנושא צבא. אתם מוזמנים לתרום לוויקיפדיה ו.
מחשבון גרפי

מחשבון גרפי TI-84 Plus מתוצרת טקסס אינסטרומנטס
מחשבון גרפי הוא מחשבון המשמש לביצוע חישובים מתמטיים מורכבים, לשרטוט גרפים ולפתירת משוואות. למחשבוני גרפים יש מסך גדול יותר מאשר למחשבונים רגילים, המסוגל להציג טקסטים וגרפים.
לרוב נעשה שימוש במחשבוני גרפים במסגרות חינוכיות, ובמיוחד בתיכון ובמכללות בשיעורי אלגברה, חשבון אינפיניטסימלי, וסטטיסטיקה.